07/08/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 26334/2019. Resolución de concesión definitiva do Programa FO301/2019

RESOLUCIÓN POLA QUE SE APROBA A CONCESIÓN DEFINITIVA DE SUBVENCIÓNS CORRESPONDENTES AO PROGRAMA FO301: CONVOCATORIA DO PROGRAMA DE SUBVENCIÓNS A EMPRESAS DE PRODUCIÓN E DISTRIBUCIÓN AUDIOVISUAL PARA O APOIO Á DISTRIBUCIÓN, COMERCIALIZACIÓN E EXHIBICIÓN AUDIOVISUAL EN LINGUA GALEGA NA PROVINCIA DA CORUÑA DURANTE O ANO 2019 Don XOSÉ REGUEIRA VARELA, Presidente en funcións da Deputación Provincial da Coruña, Primeiro. –Mediante resolución da Presidencia n.º 17424, do 21 de maio de 2019, que foi publicada no BOP do 24 de maio de 2019, concedéronse de forma provisional, as subvencións da convocatoria FO301: Convocatoria do programa de subvencións a empresas de produción e distribución audiovisual para o apoio á distribución, comercialización e exhibición audiovisual en lingua galega na provincia da Coruña durante o ano 2019, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se for o caso, a desistencia da solicitude, presentar solicitude de reformulación, presentar alegacións ou emendar erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Segundo. –Neste prazo foi presentada unha alegación por ZEITUN FILMS (Expte.2019000005402) referente á solicitude de apoio é distribución, comercialización e exhibición audiovisual da longametraxe “Tempo vertical”. A entidade solicita, en síntese, a modificación do coeficiente de financiamento da solicitude do 60% ao 75% xa que entende que a redacción confusa das bases levou a Zeitun Films a solicitar menos coeficiente do que legalmente podería ter solicitado; solicitou o 60% do orzamento subvencionable, por entender que era aplicable a limitación prevista na base 1 para o total de subvencións concedidas por diferentes entidades públicas para Proxectos en VO galega. Nas bases reguladoras do programa, que foron publicadas no BOP núm.6, do 9 de xaneiro de 2019, e non foron recorridas, polo que son firmes e consentidas, establécese: Base 3.–Obxecto e gastos subvencionables. “A axuda non poderá superar o 75% do orzamento subvencionable, cunha cantidade máxima por proxecto de 30.000 €. Seguindo os límites establecidos no artigo 54 do Regulamento (UE) n.º 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado, estas subvencións son compatibles con outras axudas polo mesmo proxecto doutras administracións públicas e entidades públicas, sempre que a intensidade de axuda non exceda o 50% do importe subvencionable, ou o 60% e 75% nos supostos dos parágrafos seguintes, de conformidade cos límites establecidos polo artigo 54 do Regulamento (UE) n.º 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado, así como co establecido no Real decreto 1084/2015, do 4 de decembro, polo que se desenvolve a Lei 55/2007, do 28 de decembro, do cinema. O total de subvencións concedidas poderá chegar ata o 75% do orzamento subvencionable cando se trate de curtametraxes de ficción, animación ou documental. O total de subvencións concedidas poderá chegar ata o 60% nos seguintes supostos: – Producións transfronteirizas financiadas por máis dun Estado membro da Unión Europea ou nas cales participen empresas produtoras de máis dun Estado membro. – Primeira longametraxe de autoría galega que poña en valor a diversidade cinematográfica de Galicia e os recursos creativos, artísticos e técnicos do audiovisual galego e posúa unha alta capacidade de difusión nacional e internacional ou longametraxe documental de autoría galega con especial valor cinematográfico que non empregue como especial instrumento a recreación de ficción, sempre que non supere os 300.000 € de orzamento de produción. – Proxectos en VO galega.” Tal e como consta na base sinalada, as limitacións expostas sobre as subvencións compatibles unicamente se aplican no caso de que existan outras axudas concedidas para o mesmo proxecto doutras administracións ou entidades públicas, polo que a entidade podía ter solicitado ata o 75% do orzamento subvencionable no caso de non ter outras axudas. Ademais, no trámite de alegacións á resolución de concesión provisional non poden modificarse os datos da solicitude inicial que se tomaron como base para a valoración e concesión da subvención. Polo exposto, non procede modificar o coeficiente de financiamento da solicitude. Vistos o informe do Servizo de Acción Social, Cultural e Deportes e o informe do Servizo de Fiscalización. RESOLVO: 1.–Desestimar a alegación presentada por Zeitun FILMS polos motivos sinalados no apartado Segundo anterior.2.–Dar por completada a documentación administrativa dos expedientes que estaban condicionados na Resolución de concesión provisional.3.–Aprobar a concesión das subvencións, incluídas as reformulacións, correspondentes ao Programa FO301: Convocatoria do programa de subvencións a empresas de produción e distribución audiovisual para o apoio á distribución, comercialización e exhibición audiovisual en lingua galega na provincia da Coruña durante o ano 2019, ás empresas seguintes: Total concedido: 105.515,38 €. 4.–Considerar como definitivos os orzamentos modificados de oficio naqueles casos que incluían gastos non subvencionables segundo a convocatoria, tal como figuran nos expedientes telemáticos.5.–Autorizar a todas as entidades que o solicitaron para que poidan contratar ata o 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións; a tales efectos terase en conta que o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario.6.–Dispor o gasto das subvencións concedidas con cargo á aplicación orzamentaria 0612/3341/479, fase A, referencia n.º 22019002100, operación n.º 220190007024, por importe total de 105.515,38 €. 7.–Denegar a concesión das subvencións correspondentes ao Programa FO301: Convocatoria do programa de subvencións a empresas de produción e distribución audiovisual para o apoio á distribución, comercialización e exhibición audiovisual en lingua galega na provincia da Coruña durante o ano 2019, ás empresas seguintes polos motivos que se indican: 8.–Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, do 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 1 de agosto de 2019. O presidente en funcións O secretario Xosé Regueira García José Luis Almau Supervía